wickkiey/tamil-wikipedia-chunked huggingface dataset:
# 2016 மத்திய இத்தாலிய நிலநடுக்கம்

## நிலவதிர்ச்சி

முதல் நில நடுக்கத்திற்கு பிறகு 40 வலுவான பின்னதிர்வுகள் ஏற்பட்டன. இந்த நில நடுக்கத்தை முதலில் ஐக்கிய அமெரிக்க நில அளவாய்வுத் துறை அறிவித்தது; முதல் நடுக்கம் ஆழத்தில் 6.4 அளவுள்ளதாக இருந்தது. இது பின்னர் அமெரிக்க அளவாய்வுத் துறையால் 6.2 எனத் திருத்தப்பட்டது. ஐரோப்பிய-நடுநிலக்கடல் நிலநடுக்க மையம் நடுக்க அளவை 6.1ஆக அளந்தது.  
நில நடுக்க மையத்திற்கு அருகிலிருந்த அமாட்ரைசு நகரம் மிகுந்த பாதிப்பிக்குள்ளானதாக முதற்தகவல்கள் அறிவித்தன. அக்குமோலி, பெசுக்காரா டெல் இட்ரோன்டோ நகரங்களும் பாதிப்பிற்குள்ளாயின. அமாட்ரைசின் நகரத் தந்தை செர்கியோ பிரோசி "அமாட்ரைசு இனி இல்லை; பாதிக்கும் மேற்பட்ட நகரம் அழிபட்டது" என அறிவித்தார். இடிபாடுகளின் நிழற்படங்கள் நகர மையத்தில் கட்டிட இடிபாடுகள் குவிந்திருப்பதைக் காட்டுகின்றன; புறநகரில் மட்டுமே சில கட்டிடங்கள் விழாமல் உள்ளன. இந்த நிலநடுக்கமும் பின்னதிர்வுகளும் இத்தாலியின் நடுவண் பகுதியில் பல இடங்களில் உணரப்பட்டது; உரோம், நாபொலி, புளோரன்சு போன்ற நகரங்களிலும் உணரப்பட்டன.
# 2016 மத்திய இத்தாலிய நிலநடுக்கம்

## நிலவதிர்ச்சி

### முதன்மை நிலவதிர்வும் பின்னதிர்வுகளும்

| நகரம் | நிலநேர்க்கோடு | நிலநிரைக்கோடு |  |  |  |  |  |
| --- | --- | --- | --- | --- | --- | --- | --- |
| 24 ஆகத்து 2016 | 03:36:32 | 6.0 | 4&nbsp;கிமீ | அக்குமோலி | 42,70 N | 13,24 E |  |
| 24 ஆகத்து 2016 | 03:56:00 | 4.4 | 5&nbsp;கிமீ | அமாட்ரைசு | 42,61 N | 13,28 E |  |
| 24 ஆகத்து 2016 | 04:33:29 | 5.3 | 9&nbsp;கிமீ | நோர்சியா | 42,79 N | 13,15 E |  |
| 24 ஆகத்து 2016 | 04:59:35 | 4.1 | 9&nbsp;கிமீ | நோர்சியா | 42,80 N | 13,14 E |  |
| 24 ஆகத்து 2016 | 05:08:10 | 4.0 | 15&nbsp;கிமீ | அமாட்ரைசு | 42,61 N | 13,27 E |  |
| 24 ஆகத்து 2016 | 05:40:11 | 4.1 | 11&nbsp;கிமீ | அமாட்ரைசு | 42,62 N | 13,25 E |  |
| 24 ஆகத்து 2016 | 06:06:50 | 4.4 | 8&nbsp;கிமீ | நோர்சியா | 42,77 N | 13,13 E |  |
| 24 ஆகத்து 2016 | 13:50:30 | 4.7 | 8&nbsp;கிமீ | நோர்சியா | 42,82 N | 13,15 E |  |
| 24 ஆகத்து 2016 | 19:46:09 | 4.4 | 10&nbsp;கிமீ | அக்குமோலி | 42,66 N | 13,22 E | } |
# 2016 மத்திய இத்தாலிய நிலநடுக்கம்

## வெளியிணைப்புகள்

- Euronews: இத்தாலியின் மிகமோசமான venthan நிலநடுக்கம்
# மணமகளே வா

**மணமகளே வா** என்பது 1988ஆம் ஆண்டு வெளிவந்த ஒரு தமிழ் திரைப்படமாகும். இது பஞ்சு அருணாசலத்தால் இயக்கப்பட்டு ராஜன்னா நிறுவனத்தினால் தயாரிக்கப்பட்டு வெளிவந்தது. பிரபு, ராதிகா, வை.ஜி. மகேந்திரன் போன்றோர் இத்திரைப்படத்தில் நடித்துள்ளனர். இளையராஜா இப்படத்திற்கு இசையமைத்துள்ளார்.
# மணமகளே வா

### வெளியிணைப்புகள்

- http://spicyonion.com/tamil/movie/manamagle-vaa-vaa/
# சுதா சிங்

**சுதா சிங்** (*Sudha Singh*, சூன் 25, 1986) இந்திய தட கள விளையாட்டு மெய்வல்லுநர் ஆவார். இவர் 3000 மீட்டர்கள் பலதடை ஓட்டம் நிகழ்வில் இரியோ ஒலிம்பிக்கில் பங்கேற்றார்.
# சுதா சிங்

## பணிவாழ்வு

சுதா சிங் 3000 மீட்டர்கள் பலதடை ஓட்டப் போட்டிகளில் தொடர்ந்து சிறப்பாக செயல்பட்டு வருகின்றார்; இப்போட்டியில் தேசிய சாதனையை இவர் ஏழாண்டுகள் தொடர்ந்து தக்கவைத்துக் கொண்டிருந்தார். மே, 2016இல் இதனை மீண்டும் கைப்பற்றி உள்ளார்.  
இவரது சிறந்த ஓட்டம் 2016 ஆசிய விளையாட்டுக்களில் சீனாவின் குவாங்சௌவில் வெளிப்படுத்தினார்; இதில் 9 நிமி 55.67 வினாடி நேரத்தில் 3000 மீட்டர்கள் ஓடி தங்கப் பதக்கத்தைப் பெற்றார். தவிரவும் சாங்காய் நகரில் நடந்த தடகள விளையாட்டுக் கூட்டமைப்புகளின் பன்னாட்டுச் சங்கத்தின் வைர லீக் போட்டியில் தேசிய சாதனையை பதிவு செய்தார்.  
சூன் 2012இல் இலண்டன் ஒலிம்பிக்கிற்கு போட்டியிடத் தகுதிப் போட்டியில் தன்னுடைய தேசியச் சாதனையை தானே முறியடித்தார்; 3000 மீ பலதடைகளை 9 நிமி 47.70 வினாடிகளில் கடந்து இச்சாதனையை நிகழ்த்தினார். இருப்பினும் 2012 ஒலிம்பிக் போட்டியில், முன்னிலைப் போட்டிகளில் 13வதாக வந்ததால் இறுதி ஓட்டத்திற்கு முன்னேறவில்லை.
# சுதா சிங்

## பன்னாட்டுப் போட்டிகளில் சாதனைகள்

| வின் சார்பாக |  |  |  |  |  |  |
| --- | --- | --- | --- | --- | --- | --- |
| 2009 | 2009 ஆசிய தடகளப் போட்டிகள் | குவாங்சௌ | 2வது | 3000 மீ பலதடை | 10:10.77 |  |
| 2010 | பொதுநலவாய விளையாட்டுக்கள் | தில்லி | 5th | 3000 மீ பலதடை | 9:57.63 |  |
| ஆசிய விளையாட்டுக்கள் | குவாங்சௌ | முதலாவது | 3000 மீ பலதடை | 9:55.67 |  |  |
| 2011 | 2011 ஆசிய தடகளப் போட்டிகள் | கோபே | 2வது | 3000 மீ பலதடை | 10:08.52 |  |
| 2012 | ஒலிம்பிக் விளையாட்டுக்கள் | இலண்டன் | 21வது (h) | 3000 மீ பலதடை | 9:48.86 |  |
| 2013 | ஆசிய தடகளப் போட்டிகள் | புனே | 2வது | 3000 மீ பலதடை | 10:09.80 |  |
| உலக தடகளப் போட்டிகள் | மாஸ்கோ | 23வது (h) | 3000 மீ பலதடை | 9:51.05 |  |  |
| 2014 | ஆசிய விளையாட்டுக்கள் | இஞ்சியோன் | 4வது | 3000 மீ பலதடை | 9:35.64 |  |
| 2015 | உலக தடகளப் போட்டிகள் | பெய்ஜிங், சீனா | 19வது | மாரத்தான் | 2:35:35 | } |
# சுதா சிங்

## ரியோ ஒலிம்பிக்சு

2016 ரியோ ஒலிம்பிக்கில் சுதா 3000 மீட்டர் பல தடை தாண்டும் போட்டியில் பங்கேற்றார். ரியோ ஒலிம்பிக் போட்டிகள் முடிந்து நாடு திரும்பிய சுதா சிங்கிற்கு உடல்நிலை சரியில்லாத காரணத்தினால் செய்யப்பட்ட பரிசோதனையில் அவர் பன்றிக்காய்ச்சலால் பாதிக்கப்பட்டது தெரியவந்தது.
# இந்திய தடகள விளையாட்டுகள் கூட்டமைப்பு

**இந்திய தடகள விளையாட்டுக்கள் கூட்டமைப்பு** (*Athletics Federation of India*, **AFI**) இந்தியாவில் தடகள விளையாட்டுக்களை கட்டுப்படுத்தும் மிக உயரிய அமைப்பாகும். இது நாட்டில் தடகளப் போட்டிகளை ஒருங்கிணைக்கும் பொறுப்பை உடையது. இது முன்னதாக **இந்திய தொழில்முறையற்ற தடகள விளையாட்டுக்கள் கூட்டமைப்பு** (*Amateur Athletic Federation of India*, AAFI ) என அழைக்கப்பட்டு வந்தது. இது ஆசிய தடகள விளையாட்டுக்கள் சங்கம் (AAA) மற்றும் தடகள விளையாட்டுக் கூட்டமைப்புகளின் பன்னாட்டுச் சங்கம் (IAAF) ஆகிய அமைப்புகளுடன் இணைந்துள்ளது.
# இந்திய தடகள விளையாட்டுகள் கூட்டமைப்பு

## வரலாறு

இந்திய தொழில்முறையற்ற தடகள விளையாட்டுக்கள் கூட்டமைப்பாக 1946இல் உருவானது. மகாராசா யத்வீந்திர சிங் மற்றும் முனைவர் ஜி.டி சோந்தி இதற்கான முனைப்புகளை மேற்கொண்டனர். புதிய கூட்டமைப்பிற்கு முதல் தலைவராக முனைவர் சோந்தி இருந்தார். ஏப்ரல் 13, 1950இல் இவர் பதவி விலகினார்.
# இந்திய தடகள விளையாட்டுகள் கூட்டமைப்பு

## போட்டிகள்

இந்தக் கூட்டமைப்பு நடத்தும் போட்டிகள் மூன்று வகுப்புகளாப் பிரிக்கப்பட்டுள்ளன: “I”, “II” & “III”. வகுப்பு I போட்டிகளை கூட்டமைப்பே நடத்துகின்றது. வகுப்பு II போட்டிகள் கூட்டமைப்பு அனுமதி வழங்கி இணைந்துள்ள அலகுகள்/சங்கங்கள்/அமைப்புகள் நடத்துவனவாகும். ஒழுங்கான காலவெளியில் இல்லாது கூட்டமைப்பு நேரடியாக நடத்தும் போட்டிகள் மூன்றாம் வகுப்பு III போட்டிகளாகும்.
# இந்திய தடகள விளையாட்டுகள் கூட்டமைப்பு

## உசாத்துணைகள்

- History of Physical Education and Sports By Ram Mohun Mojumdar
- History, Foundation of Physical Education and Educational Psychology By Tahir P. Hussain
# இந்திய தடகள விளையாட்டுகள் கூட்டமைப்பு

## வெளியிணைப்புகள்

- AFI web site
- Competition Manual
# யமகண்டம்

**யமகண்டம்** என்பது உறியை மேலே கட்டி, கீழே தீ மூட்டி, எட்டுக் கத்திகளை ஒருவரின் மீது பாய்ச்சுவதற்கு யானைகள் துணையுடன் அமைக்கப்படும் அமைப்பாகும். இந்த அமைப்பை தலைக்கு மேல் கத்தி, உடலுக்கு கீழ் நெருப்பு என சுட்டுகின்றனர். இந்த யமகண்ட முறையில் பல்வேறு சமயங்களில் பாடகர்கள் தங்களுக்குள் போட்டியை வைத்துக் கொண்டு பாடியுள்ளார்கள். இந்த யமகண்டத்தில் பாடிய புலவர்களில் காளமேகப் புலவர் குறிப்பிடத்தக்கவர். அபிராமி அந்தாதியை பாடிய அபிராமி பட்டரும் இந்த யமகண்டத்தில் நின்று பாடியுள்ளார்.
# யமகண்டம்

## யமகண்ட அமைப்பு முறை

16 அடி நீள அகல உயரத்திற்கு சதுரமான பெரிய குழியை வெட்டி, அதன் நான்கு மூலைகளிலும் 16 அடி உயர இரும்பு கம்பங்களை நட்டு… கம்பத்தின் மீது நான்கு சட்டமும், அதன் நடுவே ஒரு சட்டமும் அமைக்கவேண்டும். நடுசட்டத்தின் மீகு உறிகட்டி, குழியினுள் பழுத்த புளியக்கொம்புகளை அடுக்கி, அதற்கு நெருப்பினை இடவேண்டும். புளியம்கொம்புகள் எரிந்து கனன்று கொண்டிருக்கும் போது… அந்த நெருப்பில் இரும்புக் கொப்பறையும், அந்த இரும்புக் கொப்பறைக்குள் எண்ணெயை நிரம்ப விட்டு, அந்த எண்ணைக்குள் அரக்கு, மெழுகு, குங்குலியம், கந்தகம், சாம்பிராணிகளை நிரப்பி உருகும் அளவிற்குக் கொதிக்க வைக்க வேண்டும்.
காளமேகப் புலவர் தன்னுடைய பாடல் தொகுப்பொன்றை யமகண்ட முறையில் பாடியுள்ளார். அந்தத் தொகுப்பிற்கு யமகண்டம் என்றே பெயரிட்டுள்ளார்.
# யமகண்டம்

## போட்டி

கம்பத்திற்கு ஒரு யானை என நான்கு யானைகளை நிறுத்த வேண்டும். கூரிய எட்டுக் கத்திகளை நடுசட்டத்தின் மேல் இருக்கும் மனிதரின் கழுத்திலும், இடுப்பிலும் கோத்துக்கட்ட வேண்டும். அப்படி கட்டப்பட்ட கத்திகளின் இணைப்பை யானைகளின் துதிக்கையில் கொடுத்து வைக்க வேண்டும். அதன்பின்பு நடுசட்டத்தில் உள்ள மனிதர் சுற்றியுள்ளவர் பாடும்படி கூறும் பொருளிளெல்லாம் பாட வேண்டும். இவ்வாறு பாடுவதில் தவறு நிகழ்ந்தால்,. யானைகள் பாகன்களால் கட்டுப்படுத்தப்பட்டு அந்த இரும்பு இணைப்புகளை இழுத்து பாடிக் கொண்டிருக்கும் மனிதரைக் கொல்லும்.
# யமகண்டம்

## இலக்கியங்களில்

யமகண்டத்தினைப் பற்றி அபிதான சிந்தாமணியில் விரிவாக விளக்கம் தரப்பட்டுள்ளது. வண்ணச்சரபம் தவத்திரு தண்டபாணி சுவாமிகள் இயற்றிய அறுவகை இலக்கணம் எனும் நூலில் அட்டாவதானம், எமகண்டம், கண்டசுத்தி போன்ற ஆபத்தான விசயங்களில் இறையருள் பெறாத கவிகள் ஈடுபடக் கூடாது என வழியுறுத்தப்பட்டுள்ளது.
# சிறைச்சாலை (திரைப்படம்)

**சிறைச்சாலை** (*Siraichalai*) என்பது 1996-ஆம் ஆண்டில் வெளியான ஓர் இந்தியத் தமிழ்த் திரைப்படமாகும். மலையாளத்தில் *கலாபாணி* என்ற பெயரில் வெளியான இத்திரைப்படம் தமிழில் மொழிமாற்றம் செய்யப்பட்டு சிறைச்சாலை என்ற பெயரில் வெளியானது. 1915 ஆம் ஆண்டில் நடந்த இந்திய விடுதலைப் போராட்டத்தை மையமாகக் கொண்ட இத்திரைப்படத்தை பிரியதர்சன் இயக்கியிருந்தார். மோகன்லால், பிரபு, தபூ ஆகியோர் முக்கிய வேடங்களில் நடித்தனர். இத்திரைப்படத்திற்கு இளையராஜா இசையமைத்திருந்தார்.
# சிறைச்சாலை (திரைப்படம்)

## நடிகர்கள்

- மோகன்லால் - கோவர்த்தன மேனன்
- பிரபு - முகுந்த் ஐயங்கார்
- அம்ரிஷ் பூரி - மிர்சா கான்
- தபூ - பார்வதி
- வினீத் - ஜி எஸ் சேது
- அலெக்ஸ் வோல்ஃப் - டேவிட் பெர்ரி
- அன்னு கபூர் - வீர சாவர்க்கர்
- நெடுமுடி வேணு - சிறீகாந்த் நாயர்
- டெல்லி கணேஷ் - பாண்டியன்
- சீனிவாசன் - மூசா
- கொச்சி ஹனீஃபா - அகமது குட்டி
- முனியன்பிள்ளை ராஜூ - நாயர்
- சங்கராடி
# சிறைச்சாலை (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார்.  
**தமிழ்ப் பாடல்கள்**
# தஞ்சாவூர் மணிகர்ணிகேஸ்வரர் கோயில்

**தஞ்சாவூர் மணிகர்ணிகேஸ்வரர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் மேல வீதியில் அமைந்துள்ளது.
# தஞ்சாவூர் மணிகர்ணிகேஸ்வரர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். இக்கோயில் இரண்டாம் சரபோஜி மன்னர் காசி யாத்திரை சென்றபோது மணிகர்ணிகைத் துறையில் நீராடியதை நினைவுபடுத்தும்வகையில் கட்டப்பட்ட கோயிலாகும்.
# தஞ்சாவூர் மணிகர்ணிகேஸ்வரர் கோயில்

## அமைப்பு

இக்கோயில் முன் மண்டபம், கருவறை, விமானம், திருச்சுற்று ஆகிய அமைப்புகளோடு விளங்குகிறது. மூலவர் சன்னதியின் முன்பாக நந்தியும் பலிபீடமும் உள்ளன. மூலவர் கருவறைக்கு முன்பாக வலப்புறம் விநாயகர் உள்ளார். மூலவர் மணிகர்ணிகேஸ்வரர் கருவறையின் இடப்புறம் மங்களநாயகி அம்மன் சன்னதி உள்ளது. உள் மண்டபத்தில் பிரம்மா, விஷ்ணு, ருத்ரர் உள்ளனர். கருவறையின் கோஷ்டத்தில் தட்சிணாமூர்த்தி உள்ளார். திருச்சுற்றில் சித்தி புத்தி விநாயகர், வள்ளி தெய்வானையுடன் கூடிய சுப்பிரமணியர், நவக்கிரக சன்னதிகள் உள்ளன. அருகே நாகர்கள் காணப்படுகின்றனர். சண்டிகேஸ்வரர் சன்னதி, துர்க்கை சன்னதியும் அடுத்தடுத்து உள்ளன. தொடர்ந்து சனீஸ்வரர், பைரவர், சூரியன் உள்ளனர்.
# தஞ்சாவூர் மணிகர்ணிகேஸ்வரர் கோயில்

## மூலவர்

இக்கோயிலின் மூலவராக மணிகர்ணிகேஸ்வரர் உள்ளார். இறைவி மங்களநாயகி அம்மன் ஆவார்.
# தஞ்சாவூர் ஜனார்த்தனப் பெருமாள் கோயில்

**தஞ்சாவூர் ஜனார்த்தனப் பெருமாள் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் எல்லையம்மன் கோயில் தெருவில் அமைந்துள்ளது.
# தஞ்சாவூர் ஜனார்த்தனப் பெருமாள் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் ஜனார்த்தனப் பெருமாள் கோயில்

## மூலவர்

இக்கோயிலின் மூலவராக ஸ்ரீதேவி பூதேவியுடன் வாசுதேவப்பெருமாள் (ஜனார்த்தனப்பெருமாள்) உள்ளார். இறைவி கமலவல்லித்தாயார் ஆவார்.
# தஞ்சாவூர் ஜனார்த்தனப் பெருமாள் கோயில்

## அமைப்பு

ராஜகோபுரத்தைக் கடந்து உள்ளே செல்லும்போது பலிபீடம் உள்ளது. அடுத்து கருடாழ்வார் உள்ளார். இரு துவாரபாலகர்கள் இரு புறமும் உள்ளனர். அடுத்த மண்டபத்தில் கருவறை முன்பாக இரு துவாரபாலகர்கள் இரு புறமும் உள்ளனர். மூலவர் கருவறையை ஒட்டி தாயார் சன்னதி உள்ளது.
# தஞ்சாவூர் ஜனார்த்தனப் பெருமாள் கோயில்

## நவநீத சேவை

நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.
# தஞ்சாவூர் ஜனார்த்தனப் பெருமாள் கோயில்

## தட்சிண சஞ்சீவி ஆஞ்சநேயர் கோயில்

திருச்சுற்றில் அனுமார் சன்னதியாக தட்சிண சஞ்சீவி ஆஞ்சநேயர் கோயில் என்றழைக்கப்படுகின்ற சிறிய கோயில் உள்ளது. இக்கோயிலும் தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் ஒன்றாகும்.
# தஞ்சாவூர் ஜனார்த்தனப் பெருமாள் கோயில்

## குடமுழுக்கு

இந்த இரு கோயில்களுக்கும் 15.12.2006 அன்று குடமுழுக்கு நடைபெற்றதற்கான தனித்தனியாக இரு கல்வெட்டுகள் கோயிலின் மண்டபத்தில் காணப்படுகின்றன. இக்கல்வெட்டுகள் சுவற்றில் பதிக்கப்படாமல் தனியாக வைக்கப்பட்டுள்ளன.
# தஞ்சாவூர் எல்லையம்மன் கோயில்

**தஞ்சாவூர் எல்லையம்மன் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் எல்லையம்மன் கோயில் தெருவில் அமைந்துள்ளது.
# தஞ்சாவூர் எல்லையம்மன் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். 1803ஆம் ஆண்டில் இரண்டாம் சரபோஜி மன்னர் இக்கோயிலில் திருப்பணிகளைச் செய்துள்ளார்.
# தஞ்சாவூர் எல்லையம்மன் கோயில்

## மூலவர்

இக்கோயிலின் மூலவராக எல்லையம்மன் உள்ளார்.
# தஞ்சாவூர் எல்லையம்மன் கோயில்

## அமைப்பு

ராஜகோபுரத்தைக் கடந்து உள்ளே செல்லும்போது மூலவர் சன்னதி உள்ளது. முன்பாக பலி பீடம் உள்ளது. மூலவர் சன்னதியில் எல்லையம்மன் என்கிற ரேணுகாதேவி உள்ளார். சன்னதியின் வலப்புறம் விநாயகர் உள்ளார். முன் மண்டபத்தில் ஓவியங்கள் காணப்படுகின்றன. திருச்சுற்றில் தஞ்சன், மாதங்கி, ஸ்ரீதாரங்கன் சன்னதி உள்ளது. அடுத்து வரிசையாக நாகர்கள் காணப்படுகின்றனர். தொடர்ந்து காடாரேவ் மாதா, பூரணை புஷ்கலையுடன் அய்யனார், நாக கன்னிகைகள் உள்ளார். சண்டிகேஸ்வரி சன்னதி, ஞான பைரவர் சன்னதியும் காணப்படுகின்றன.
# தஞ்சாவூர் எல்லையம்மன் கோயில்

## குடமுழுக்கு

இக்கோயிலில் 10 ஆகஸ்டு 2000 அன்று குடமுழுக்கு நடைபெற்றதற்கான கல்வெட்டு உள்ளது.
# தஞ்சாவூர் கோவிந்தராஜப் பெருமாள் கோயில்

**தஞ்சாவூர் கோவிந்தராஜ பெருமாள் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் நாலு கால் மண்டபம் அருகே அமைந்துள்ளது.
# தஞ்சாவூர் கோவிந்தராஜப் பெருமாள் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் கோவிந்தராஜப் பெருமாள் கோயில்

## மூலவர்

இக்கோயிலின் மூலவராக ரெங்கநாதர் உள்ளார். இறைவி ரெங்கநாயகி ஆவார்.
# தஞ்சாவூர் கோவிந்தராஜப் பெருமாள் கோயில்

## அமைப்பு

ராஜகோபுரத்தைக் கடந்து உள்ளே செல்லும்போது பலிபீடம், கருடாழ்வார் உள்ளனர். மூலவர் சன்னதியில் பெருமாள் கிடந்த நிலையில் உள்ளார். மூலவர் கோவிந்தராஜபெருமாள் என்றும் ரெங்கநாதர் என்றும் என்றழைக்கப்படுகிறார். அனுமார், விநாயகர் உள்ளிட்ட பல தெய்வங்கள் தனியாக ஒரு சன்னதியில் காணப்படுகின்றன.
# தமிழ்நாடு பிரீமியர் லீக்

**தமிழ்நாடு பிரீமியர் லீக்** (Tamil Nadu Premier League) இந்தியாவின் தமிழ்நாட்டில் ஆண்டுதோறும் நடைபெறும் ஓர் துடுப்பாட்டத் தொடர் ஆகும். 2016 ஆகத்து மாதத்தில் தமிழ்நாடு துடுப்பாட்ட சங்கத்தால் தொடங்கப்பட்ட இத்தொடரானது, இந்திய அளவில் நடைபெறும் இந்தியன் பிரீமியர் லீக் போன்று தமிழக அளவில் நடைபெறும் தொடராகும். தமிழ்நாடு துடுப்பாட்ட சங்கத்தில் பதிவுசெய்துள்ள வீரர்கள் மட்டுமே இத்தொடரில் விளையாட முடியும். இதன் தொலைக்காட்சி ஒளிபரப்பு உரிமையை ஸ்டார் இந்தியா குழுமம் பெற்றுள்ளது.
ஸ்டார் ஸ்போர்ட்ஸ் 1,ஸ்டார் ஸ்போர்ட்ஸ் 1 HD(ஆங்கிலம்) & ஸ்டார் விஜய் சூப்பர்(தமிழ்) மற்றும் HOTSTAR லும் காணலாம்
# தமிழ்நாடு பிரீமியர் லீக்

## பங்கேற்கும் அணிகள்

| **அணி** | **உரிமையாளர்(கள்)** | **ரூபாய் (INR)** |
| --- | --- | --- |
| சேப்பாக்கம் | Metronation Chennai Television |  |
| கோயம்புத்தூர் | லைக்கா தயாரிப்பகம் |  |
| திண்டுக்கல் | TAKE Solutions |  |
| காஞ்சிபுரம் | ரூபி பில்டர்ஸ் |  |
| திருப்பூர்
தமிழன் | செட்டிநாடு குழுமம் |  |
| மதுரை | கோதாரி (மெட்ராஸ்) லிட் |  |
| சேலம் ஸ்பார்டன்ஸ் | விவோ ( தென்சென்னை வினியோகஸ்தர் )
செல்வகுமார் |  |
| திருச்சி வாரியர் | முன்னாள் துடுப்பாட்ட வீரர் வி. பி. சந்திரசேகர் | } |
# 1453

**1453** (**MCDLIII**) பழைய யூலியன் நாட்காட்டியில் திங்கட்கிழமை ஆரம்பமான ஒரு சாதாரண ஆண்டாகும்.
# 1453

## நிகழ்வுகள்

- ஏப்ரல் 2&ndash;மே 29 &ndash; கான்சுடன்டினோப்பிளின் வீழ்ச்சி: உதுமானிய சுல்தான் இரண்டாம் முகமது பைசாந்திய (கிழக்கு உரோமைப்) பேரரசை முடிவுக்குக் கொண்டு வந்தார்.
- பட்டுப் பாதை வழியே வணிகம் மேற்கொள்வது நிறுத்தப்பட்டது.
- மே 22 &ndash; பகுதி நிலா மறைப்பு நிகழ்ந்தது.
- அக்டோபர் 19 &ndash; நூறாண்டுப் போரின் இறுதிக் கட்டம். பிரான்சியர் பொர்தோவை மீளக் கைப்பற்றினர்.
- இங்கிலாந்தில் ரோசாப்பூப் போர்கள் ஆரம்பம்.
- கோட்டை இராச்சியத்தின் யாழ்ப்பாணப் படையெடுப்பு ஆரம்பமானது.
# 1453

## பிறப்புகள்

- அபோன்சோ டி அல்புகெர்க்கே, போர்த்துகல் நாட்டின் அரசியலாளர்; பெரும்படைத் தலைவர் (இ. 1515)
# 1453

## இறப்புகள்

- அக்பர்சின், வடக்கு யுவான் அரசமரபின் அரியணைக்கு உரிமை கோரியவர்களில் ஒருவர் (பி. 1423)
- டக்கோலா, இத்தாலிய அரசு நிர்வாகி, கலைஞர், பொறியியலாளர் (பி. 1382)
# வார்ப்புரு:Infobox swimmer

<includeonly>
| alt = }
| caption = }
| fullname = }
| nickname = }}  
| native_name = }
| native_name_lang = }
| nationality = }
| national_team = }
| birth_name = }
| birth_date = }
| birth_place = }
| death_date = }
| death_place = }
| height = }
| weight = }
| sport = நீச்சல்
| module2 =
| medaltemplates = }
| show-medals =
}}</includeonly><noinclude>  
</noinclude>
# சஜன் பிரகாசு

**சஜன் பிரகாசு** (*Sajan Prakash*, பிறப்பு:செப்டம்பர் 14, 1993) இந்திய நீச்சல்காரர். 2015இல் கேரளத்தில் திருவனந்தபுரத்தில் நடந்த தேசிய விளையாட்டுப் போட்டிகளில் ஆண்கள் கட்டற்ற பாணி, வண்ணாத்திப் பாணி, தொடர்நீச்சற் போட்டிகளில் பங்கேற்றார். பெப்ரவரி 8, 2015இல் 6 தங்கப் பதக்கங்களையும் 3 வெள்ளி பதக்கங்களையும் வென்று சாதனை படைத்து அந்தப் போட்டிகளின் சிறந்த மெய்வல்லுநராகத் தேர்ந்தெடுக்கப்பட்டார். இரியோ ஒலிம்பிக்கில் இவர் இந்தியா சார்பாக 200மீ வண்ணாத்திப் பாணி நீச்சற்போட்டியில் பங்கேற்றார்.
# சஜன் பிரகாசு

## வாழ்க்கை வரலாறு

செப்டம்பர் 14, 1993 அன்று கேரளாவின் இடுக்கி மாவட்டத்தில் வாழத்தோப்பு சிற்றூரில் பிறந்தார். பன்னாட்டு தடகள வீரர் சாஜிமோள் இவரது தாய் ஆவார். நெய்வேலி பழுப்பு நிலக்கரி நிறுவனத்தில் அன்னை பணி புரிந்து வந்ததால் அங்கு நீச்சல் பயின்றார். நெய்வேலி சவகர் உயர்நிலைப் பள்ளியில் பள்ளிக் கல்வி பெற்றார். அண்ணாமலைப் பல்கலைக்கழகத்தின் திறந்த பல்கலைக்கழகத் திட்டத்தில் கணினி பயன்பாட்டில் இளங்கலைப் பட்டம் பெற்று முதுகலைப் பட்டப்படிப்பை தொடர்கிறார். இந்திய இரயில்வேயில் பணி புரிகின்றார்.
# சஜன் பிரகாசு

## பணிவரலாறு

200 மீ வண்ணாத்திப் பாணியிலும் 1500 மீ கட்டற்றப்பாணியிலும் தேசிய சாதனைக்கு உரிமையாளராக உள்ளார்.
# சஜன் பிரகாசு

## பணிவரலாறு

### 35வது இந்திய தேசிய விளையாட்டுக்கள், கேரளா 2015

- 100 மீட்டர் வண்ணாத்திப் பாணி - தங்கம்
- 200 மீட்டர் வண்ணாத்திப் பாணி - தங்கம்
- 200 மீட்டர் கட்டற்றப் பாணி - வெள்ளி
- 400 மீட்டர் கட்டற்றப் பாணி - தங்கம்
- 800 மீட்டர் கட்டற்றப் பாணி - தங்கம்
- 1500 மீட்டர் கட்டற்றப் பாணி - தங்கம்
- 4x100 மீட்டர் தொடர் கட்டற்றப் பாணி - தங்கம்
- 4x100 மீட்டர் தொடர் கலவை - வெள்ளி
# சஜன் பிரகாசு

## பணிவரலாறு

### 68வது இந்தியா தேசிய நீச்சற் போட்டிகள், கொல்கத்தா 2014

- 1500 மீட்டர் கட்டற்றப் பாணி - தங்கம்
# சஜன் பிரகாசு

## பணிவரலாறு

### பொதுநலவாய விளையாட்டுக்கள், 2014 கிளாசுக்கோ, இசுக்காட்லாந்து

- 100 மீட்டர் வாண்ணாத்தி - அரையிறுதிக்கு முன்னேறவில்லை
# பலதேர்வுக் கேள்விகள்

***பலதேர்வுக் கேள்விகள்*** (*Multiple Choice Question*) என்பது இன்றைய காலகட்டத்தில் அடைவுத் திறனைச் சோதனையிடப் பரவலாகப் பயன்படுத்தப்படும் முறையாகும். *இ எல் தாண்டைட்டு* (EL Thorndike) என்பவர் முதலில் அறிவியல் பூர்வமாக மாணவர்களின் அடைவுத்திறனை மதிப்பிட உத்திகளை உருவாக்கியிருந்தாலும் அவருடைய உதவியாளர் *பெஞ்சமின் டி வுட்* (Benjamin D wood) என்பவர்தான் பலதேர்வுக் கேள்வி முறையை உருவாக்கினார். 20 ஆம் நூற்றாண்டின் மத்தியில் படி எடுக்கும் இயந்திரங்களும் கணினியும் வந்த பிறகு இம்முறை மிகவும் பிரபலமடைந்தது.
# பலதேர்வுக் கேள்விகள்

## முன்னுரை

இவை சுலபமாகப் பதிலளிக்கக் கூடியவை, பகுப்பாய்விற்கு உட்படக்கூடியவை. இத்தேர்வு முறையின் முக்கியமான குறிக்கோள் நன்கு படித்தவர்களையும் படிக்காமல் ஊகத்தின் பேரில் தேர்வு எழுதுபவர்களையும் பாகுபடுத்தி அறிவது ஆகும். இக்கேள்வி முறை திறன்களையும் அவற்றின் அடைவுகளையும் சுலபமாகக் அறியக் கூடியவை ஆகும். இவை நெகிழும் தன்மையுடையவை. ஏனென்றால் ஒரு குறிப்பிட்ட திறனடைவை அறிய துல்லியமாகக் கேள்வி எழுப்ப முடியும். பெஞ்சமின் புளுமின் ( Benjamin Bloom) வகைப்பாட்டியலின் (Taxonomy) ஒவ்வொரு அம்சத்திலும் கேள்விகள் எழுப்பி அடைவுத் திறனைச் சோதிக்க முடியும். எடுத்துக்காட்டாக கீழே கண்ட கேள்வியின் மூலம் நினைவுத் திறனைச் சோதிக்க முடியும்  
- முதலாம் பானிபட் போர் நடைபெற்ற ஆண்டு எது?
:அ) 1526 ஆ) 1531 இ) 1541 ஈ) 1548  
இவற்றில் அ) என்பது சரியான விடை. இதில் நினைவுத் திறனை மட்டுமே பயன்படுத்த வேண்டியிருக்கும். வேறு திறனைப் பயன்படுத்தத் தேவையில்லை. ஆனால் அடுத்த கேள்வியைக் காணவும்.  
- அக்பர் ஆட்சிக்கும், அவுரங்கசீப் ஆட்சிக்கும் பல ஒற்றுமை வேற்றுமை இருந்தன. குறிப்பாக
:அ) இரண்டு ஆட்சிகளும் மதசகிப்புத் தன்மையுடனும் பரந்த மனப்பான்மையுடனும் விளங்கின.
:ஆ) அவுரங்கசீப் அக்பரை விட சகிப்புத் தன்மையை மிகுதியாகக் கொண்டிருந்தார்.
:இ) அக்பர் அவுரங்கசிப்யை விட மதச்சார்பின்மையையும் சகிப்புத் தன்மையையும் கொண்டிருந்தாா்
:ஈ) மேலே கூறிய அனைத்தும் தவறு  
இந்த கேள்வியில் நினைவுத் திறன் அல்லமால், சிந்திக்கும் திறனும் இரண்டு ஆட்சிகளுக்கும் உள்ள ஒற்றுமை வேற்றுமைகளை அறியும் திறனும் அறிந்திருக்க வேண்டும். இந்த இரண்டு எடுத்துக்காட்டுகளிலிருந்து எவ்வாறு ‘பல தேர்வுக் கேள்விகள்’ எளிமையான கேள்வியிலிருந்து சிக்கலான கேள்வி வரை எழுப்பப் பயன்படும் என்பதை அறியலாம்.
# பலதேர்வுக் கேள்விகள்

## கேள்வியின் பாகங்கள்

பலதேர்வுக் கேள்வியில் மூன்று பாகங்கள் உள்ளன. அவை
1. தேவையில்லாமல் அதிகமாக எழுத வேண்டியதில்லை
1. சரி, தவறு என்னும் கேள்வி முறையைவிட இதில் ஊகத்திற்கு சாத்தியம் குறைவு.
1. மாணவர்களுக்கு முறையாகப் பயிற்சி அளிக்கப் பட்டால் ஆசிரியர் துணையின்றி அவர்களாகவே தேர்வு எழுதிக்கொள்ள முடியும்
1. நன்கு படித்தவர்களுக்கு மதிப்பெண் பெறுவது சுலபம் மற்றும் நம்பிக்கையானது.
1. இக்கேள்விகளும் பதிலும் மேலும் பகுப்பாய்விற்கு உட்படுத்த ஏதுவானவை.
1. மற்ற தேர்வு முறைகளைவிட இதில் பல சிறப்பு அம்சங்கள் உள்ளன.
# பலதேர்வுக் கேள்விகள்

## கேள்வியின் பாகங்கள்

### குறைகள்

1. கேள்விகளை உருவாக்க அதிக காலம் பிடிக்கும்
1. நல்ல கேள்விகளை உருவாக்குவது மிகவும் கடினமானது.
1. படைப்பாற்றலை வெளிப்படுத்துவதற்கும் தனித்தன்மையை வெளிப்படுத்துவதற்கும் வாய்ப்பில்லை.
# பலதேர்வுக் கேள்விகள்

## கேள்வியின் பகுப்பாய்வு

பலதேர்வு கேள்வி முறையின் குறிக்கோள் நன்றாகப் படித்தவர்களையும் படிக்காதவர்களையும் வேறுபடுத்துவது அல்லது பாகுபடுத்துவது ஆகும். உருவாக்கப்பட்ட கேள்விகள் இக்குறிக்கோளை அடைந்தனவா என்பது இரண்டு சுட்டெண்கள் மூலம் அறியப்படுகிறது. அவைகள் கடினச் சுட்டெண் மற்றும் வேறுபடுத்தும் சுட்டெண் என இருவகைப்படும். கேள்விகள் இத்தேர்வு முறையின் குறிக்கோளான படித்தவர்களையும், படிக்காதவர்களையும் பாகுபடுத்த வேண்டும் (discriminate) என்பதிலிருந்து வெற்றியடைந்ததா இல்லையா என்பதைப் இச்சுட்டு எண்களைக் கணக்கிடுவதன் மூலம் அறிந்து கொள்ள முடியும். ஒருவேளை இதனை ஒரு கேள்வி நிறைவு செய்யாவிட்டால் கேள்வியைத் தகுந்தபடி மாற்றி அமைக்க வேண்டும்.  
ஒவ்வொரு கேள்விக்கும் தேர்வு எழுதியவர்கள் தேர்ந்தெடுத்த விடைகளைப் பகுப்பாய்வு செய்வதன் மூலம் கேள்விகளின் தரத்தை அறிய முடியும். எடுத்துக்காட்டாக தேர்வில் நல்ல மதிப்பெண் பெற்ற அனைவரும் ஒரு கேள்விக்கு தவறான விடையைத் தேர்ந்தெடுத்திருந்தால் அக்கேள்வி பரிசீலிக்கப்பட வேண்டிய ஒன்றாகும். அதுபோலவே நல்ல மதிப்பெண்பெறாத அனைவரும் ஒரு கேள்விக்கு சரியான விடையைத் தேர்ந்தெடுத்திருந்தாலும் இக்கேள்வியும் பரிசீலிக்கப்பட வேண்டிய ஒன்றாகும்.
# பலதேர்வுக் கேள்விகள்

## கேள்வியின் பகுப்பாய்வு

### பகுப்பாய்வு செய்யும் முறை

:::#ஒரு தேர்வில் அனைவரும் தேர்வு எழுதியபின், மதிப்பெண் வாரியாக மேலிருந்து கீழாக அனைவரின் பெயரையும் அடுக்கிக்கொள்ள வேண்டும்.
:::#மேல் இருந்து கீழாக அதிக மதிப்பெண் பெற்றவர்களில் 27 விழுக்காட்டை ஒரு குழுவாகவும், கீழிருந்து மேலாக குறைந்த மதிப்பெண் பெற்றவர்களில் 27 விழுக்காட்டை ஒரு குழுவாக பிரித்துக் கொள்ள வேண்டும். இவற்றை அதிகமதிப்பெண் குழு எனவும் குறைந்த மதிப்பெண் குழு எனவும் அழைக்கலாம். 50 மாணவர்கள் தேர்வு எழுதியிருந்தால் அவர்களின் மதிப்பெண்கள் அடிப்படையில் மேலிருந்து கீழாக 27% அதாவது 14 மாணவர்களை அதிக மதிப்பெண் குழு என்றும், கீழிருந்து மேலாக 27% அதாவது14 மாணவர்களை குறைந்த மதிப்பெண் குழு என்றும் பிரித்துக் கொள்ள வேண்டும். ஏதாவது ஒரு கேள்வியை எடுத்துக் கொண்டு பரிசீலிக்கலாம்.  
14 ஆவது கேள்வியை எடுத்துக் கொள்ளலாம்.
# பலதேர்வுக் கேள்விகள்

## கேள்வியின் பகுப்பாய்வு

### பகுப்பாய்வு செய்யும் முறை

#### 14 ஆவது கேள்வி

**Alternatives**  
| அதிக மதிப்பெண் குழு | 2 | 21 | 2 | 4 | 29 |  |
| --- | --- | --- | --- | --- | --- | --- |
| குறைந்த மதிப்பெண் குழு | 2 | 5 | 6 | 8 | 21 |  |
| Total | 4 | 26 | 8 | 12 | 50 | } |  
தேர்வு எழுதிய 50 மாணவர்கள் 14 ஆவது கேள்விக்கு அளித்த விடையின் தொகுப்பைப் பட்டியல் காட்டுகிறது. 50 மாணவர்கள் பதிலளித்ததில் 14 ஆவது கேள்விக்கு 26 மாணவர்கள் இரண்டாவது ‘b’ மாற்று விடையான சரியான விடையைத் தேர்ந்தெடுத்துள்ளனர். இந்த 26 மாணவர்களில் 21 மாணவர்கள் உயர்ந்த மதிப்பெண் குழுவைச் சார்ந்தவர்கள். 5 மாணவர்கள் குறைந்த மதிப்பெண் குழுவைச் சார்ந்தவர்கள் இதைப்போல 12 மாணவர்கள் தவறான மாற்று விடை ‘d’ ஐத் தேர்ந்தெடுத்துள்ளனர். இதில் 4 மாணவர்கள் உயர்ந்த மதிப்பெண் குழுவையும் 8 மாணவர்கள் குறைந்த மதிப்பெண் குழுவையும் சேர்ந்தவர்கள். இந்த கேள்வியின் தரத்தைப் பரிசீலிப்பதற்கு மாற்று விடைகளில் சரியான விடையான ‘b’ ஐத் தேர்ந்தெடுத்த மாணவர்கள் எண்ணிக்கைதான் முக்கியமாகும்.
# பலதேர்வுக் கேள்விகள்

## கேள்வியின் பகுப்பாய்வு

### கடினச்சுட்டு எண் கணக்கிடும் முறை

கடினச்சுட்டு எண் (Difficulty Index) இக்கேள்வி எவ்வளவு கடினமாக உருவாக்கப்பட்டுள்ளது. என்பதைக் காட்டும். இது இந்த கேள்விக்கு சரியான விடையைத் தேர்ந்தெடுத்தவர்கள் மொத்தத்தில் எத்தனை விழுக்காடு என்பதைக் காட்டும். இதற்கான விதிமுறை  
::::::::::<math> D = \cfrac{N(h)+N(l)}{T}</math>
::::: D = கடின அளவு
:::::N(h) = உயர் மதிப்பெண் குழுவில் உள்ள சரியான விடை அளித்தவர்கள்
::::: N(l) = குறைந்த மதிப்பெண் குழுவில் உள்ள சரியான விடை அளித்தவர்கள்
:::::T = இக்கேள்விக்கு விடை அளித்த மொத்த மாணவர்கள்  
விதிமுறையில் மேலுள்ள பட்டியல் தரும் எண்களை இட்டு நிரப்பினால்
::::::::::<math> D = \cfrac{21+5}{50}</math>= 52%  
52 விழுக்காடு மாணவர்கள் 14-ஆம் கேள்விக்கு சரியான விடையைத் தேர்ந்தெடுத்துள்ளனர். இங்கு கடினச்சுட்டு எண் 52 %. கடினச் சுட்டு எண் 100 விழுக்காடாக இருந்தால் அனைவரும் சரியான விடையைத் தேர்ந்தெடுத்துள்ளனர் என்றும் ஆதலால் கேள்வி மிகவும் சுலபமானது என்றும் பொருள். நன்றாகப் படிக்காதவர்கள் கூட ஊகித்துப் பதில் எழுத முடிந்தது என்று பொருளாகும். ஒருவேளை கடினச் சுட்டு எண் ’0’ வாக இருந்தால் யாரும் இக்கேள்விக்கு சரியான விடை அளிக்கவில்லை என்று பொருள். இக்கேள்வி மிகவும் கடினமானது என்று கொள்ள வேண்டும்.
# பலதேர்வுக் கேள்விகள்

## கேள்வியின் பகுப்பாய்வு

### வேறுபடுத்தும் சுட்டு எண் கணக்கிடும் முறை

வேறுபடுத்தும் சுட்டு எண் (Discrimination Index) எந்த அளவு ஒரு கேள்வி உயர்ந்த மதிப்பெண் குழுவையும், குறைந்த மதிப்பெண் குழுவையும் வேறுபடுத்திக் காட்டியுள்ளது என்பதை உணர்த்தும். இதன் விதிமுறை பின்வருமாறு:  
::::::::::<math> d = \cfrac{N(h)-N(l)}{(.5)T}</math>
::::: D = வேறுபடுத்திக் காட்டும் அளவு
:::::N(h) = உயர் மதிப்பெண் குழுவில் உள்ள சரியான விடை அளித்தவர்கள்
::::: N(l) = குறைந்த மதிப்பெண் குழுவில் உள்ள சரியான விடை அளித்தவர்கள்
:::::T = இக்கேள்விக்கு விடை அளித்த மொத்த மாணவர்கள்  
விதிமுறையில் பட்டியலிலிருந்து பெறப்பட்ட எண்களை இட்டு நிரப்பினால்
::::::::::<math> d = \cfrac{21-5}{25}</math>= 0.64  
வேறுபடுத்திக் காட்டும் சுட்டுஎண் தசமத்தில் தான் காண்பிக்கப்படும். இச்சுட்டு எண் நேர்மறை (Positive) யாகவோ அல்லது எதிர்மறையாகவோ இருக்கும். நேர்முறையாக இருந்தால் இந்தக் கேள்விக்கு சரியான விடையளித்தவர்கள் பெரும்பாலோனர் உயர்ந்த மதிப்பெண் குழுவினர் என்று பொருள். இது எதிர்மறையாக இருந்தால் பெரும்பாலோனர் குறைந்த மதிப்பெண் குழுவிலிருந்தோர் என்று பொருள். இச்சுட்டு நேர்மறையாக இருந்தால் இக்கேள்வியை ஏற்றுக் கொள்ளலாம் என்றும் எதிர் மறையாக இருந்தால் மறு பரிசீலனை செய்ய வேண்டும் என்றும் அறிந்து கொள்ளலாம்.
# பலதேர்வுக் கேள்விகள்

## இரண்டு சுட்டு எண்களை இணைத்து பகுப்பாய்வு

நல்ல முறையில் படித்தவர்களையும் படிக்காமல் படிக்காமல் தேர்வு எழுதியவர்களையும் வேறுபடுத்திக் காட்டும் கேள்விக்கு வேறுபடுத்திக் காட்டும் சுட்டு எண் 1.00 ஆக இருக்கும்.  
சிறந்த முறையில் உருவாக்கப் பட்ட கேள்வி இரண்டு நிபந்தகளைப் பூர்த்தி செய்திருக்க வேண்டும்.
:::::* கடினச் சுட்டு 50%ஐச் சுற்றி இருக்க வேண்டும். அதாவது பதிலளித்தவர்களில் 50 % மாணவர்கள் சரியாகவும், 50% மாணவர்கள் தவறாகவும் விடை அளித்திருக்க வேண்டும்.
:::::* வேறுபடுத்திக் காட்டும் சுட்டு எண் 1.00 ஆக இருக்க வேண்டும். அதாவது சரியாக விடை அளித்த 50% மாணவர்களும் அதிக மதிப்பெண் குழுவைச் சார்ந்தவர்களாக இருக்கவேண்டும்.  
100% முழு நிறைவான கேள்வியை உருவாக்குவது கடினமென்றாலும் நடைமுறையில் சுட்டுஎண்களின்மதிப்பு, இந்த மதிப்புகளை சுற்றி இருக்கும்படி பார்த்துக் கொள்வது அவசியம்  
வரைபடத்திலிருந்து:  
:மிகச் சரியான கேள்வி எண் 5. இக்கேள்வியின் கடினச் சுட்டு எண் 50% க்கு அருகிலும் வேறுபடுத்திக்காட்டும் சுட்டு எண் 1.00 க்கு அருகிலும் இருக்கிறது.  
:முதல் கேள்விக்கு கடினச் சுட்டு எண் 25% ம், வேறுபடுத்தி காட்டும் சுட்டு எண் 0.50 அளவிலும் உள்ளது. இதன் பொருள் கேள்வி ஓரளவு கடினமாக இருந்தாலும் சரியான விடை அளித்தவர்கள் 50% அதிக மதிப்பெண் குழுவில் உள்ளவர்களே.  
:கேள்வி எண் இரண்டிற்கு கடின சுட்டு எண் 75% ம் வேறுபடுத்திக் காட்டும் சுட்டு எண் 50% ம் உள்ளது. கேள்வி சுலபமாக இருந்துள்ளது. 50% வேறுபடுத்தி காட்டியுள்ளது. ஆகவே ஏற்றுக் கொள்ளலாம்.  
:கேள்வி மூன்றும் நான்கும் கடின அளவு ஏற்றுக்கொள்ளக் கூடியதாக இருந்தாலும் வேறுபடுத்திக் காட்டும் சுட்டு எண் எதிர் மறையாக உள்ளதால் அவை சரியாக வேறு படுத்தவில்லை. ஆதலால் இக்கேள்விகள் மறு பரிசீலனை செய்யப்பட வேண்டியவை.
கேள்விகள் ஏற்றுக் கொள்ளத்தக்கவை அல்ல என்றால் அவை விதிகளைப் பின்பற்றி எழுதப்படவில்லை என்று பொருள். விதிகளைப் பின்பற்றி மாற்றி அமைக்கப்படவேண்டும்
# பலதேர்வுக் கேள்விகள்

## பலதேர்வுக் கேள்விமுறையில் நடத்தப்படும் முக்கியமான தேர்வுகள்

- ACT (examination)
- AIEEE in India
- Advanced Placement Program
- Armed Services Vocational Aptitude Battery
- American Mathematics Competitions
- American Registry of Radiologic Technologists
- Australian Mathematics Competition
- Chartered Financial Analyst
- CISSP
- COMLEX
- Common Law Admission Test
- United States National Physics Olympiad#Exam Procedure for Selection of the U.S. Physics Team|F = ma
- Fundamentals of Engineering exam
- Graduate Record Examination GRE
- Graduate Aptitude Test in Engineering GATE
- IB Diploma Programme- science subject exams
- IIT-JEE in India, which had, until 2006, a high-stakes phase after the initial MCQ based screening phase.
- Law School Admission Test LSAT
- MCAT
- Multistate Bar Examination
- NCLEX
- Professional and Linguistic Assessments Board-PLAB for non-EEA medical graduates to practise in the UK
- PSAT/NMSQT|PSAT
- SAT
- TOEIC
- USMLE
- NTSE
# புதிர் நிலை

**புதிர்நிலை** என்பவை மையத்திலிருந்து வெளியே செல்ல முடியாதவாறும், உள்ளிருந்து வெளியே வரமுடியாதவாறும் அமைக்கப்பட்ட பல்வேறு சூழ்நிலை பாதைகளுடன் உள்ளவை. இந்த புதிர்நிலைகளில் நடந்து சென்று மையப்பகுதியை அடைபவர்களின் வாழ்க்கை வெற்றியாக இருக்கும் என்பதும், கற்கள் மீது மிதித்தோ, தாண்டியோ செல்பவர்களுக்கு வாழ்வில் தோல்வி கிடைக்கும் என்பதும் நம்பிக்கையாகும்.
இந்து சமய இதிகாசமான மகாபாரதத்தில் அபிமன்யு சக்கரவியூகத்தில் மாட்டிக் கொண்டு உயிரிழந்தார். இந்தச் சக்கரவியூகம் இவ்வாறான புதிர்நிலையில் ஒன்றாகும்.
# புதிர் நிலை

## வகைகள்

புதிர்நிலைகள் அவைகளின் வடிவத்தினைப் பொறுத்து பல்வேறு வகைகளாகப் பிரிக்கப்பட்டுள்ளன. புதிர் நிலைகளின் வகைகள் கீழே கொடுக்கப்பட்டுள்ளன.
- வட்டப் புதிர்நிலைகள்
- சுருள்வழி புதிர்நிலைகள்
- சதுர புதிர்நிலைகள்
- செவ்வக புதிர்நிலைகள்
# புதிர் நிலை

## தமிழகத்தில் உள்ள புதிர்நிலைகள்

- தர்மபுரியை அடுத்துள்ள கம்பை நல்லூரில் 2500 ஆண்டுகள் பழைமையான கற்காலப் புதிர்நிலை உள்ளது. இதனை உலகின் பெரிய புதிர் நிலை என்று தெரிவிக்கின்றனர்.
- சேலம் மாவட்டத்தில் வேம்படித்தாளம் கிராமத்தில் பழமையான வட்ட புதிர்நிலை உள்ளது. இது 2000 ஆண்டுகள் பழமையானதாகும்.
# சக்கர வியூகம்

**சக்கர வியூகம்** அல்லது **பத்ம வியூகம்** என்பது பழங்கால இந்து சமய போர்முறைகளில் பயன்படுத்தப்பட்ட ஒரு போர் வியூகமாகும். இது ஒரு சுழலும் மனித மரண இயந்திரமாக கருதப்படுகிறது. வெவ்வேறு அளவுகளினால் ஆன ஏழு வட்ட சக்கரங்களால் சக்கர வியூகம் அமைக்கப்படுகிறது. இந்து சமய இதிகாசமான மகாபாரதத்தில் இந்த சக்கர வியூகத்தில் சிக்கி அர்ஜூனனின் மகன் அபிமன்யு உயிரிழந்தார்.  
மகாபாரதத்தில் இந்த சக்கர வியூகம் மூன்று முறை அமைக்கப்பட்டதாகவும், இரு முறை அர்ஜூனன் இதை உடைத்து வெற்றிபெற்றதாகவும், ஒரு முறை இந்த சக்கர வியூகத்தினை அபிமன்யூ உடைத்து சென்று, பின்பு வெளியேற தெரியாமல் மாண்டதாகவும் கூறப்பட்டுள்ளது.
# உருபீந்தர் பால் சிங்

**உருபீந்தர் பால் சிங்** *(Rupinder Pal Singh)* (பிறப்பு: 11 நவம்பர் 1990)ஓர் தொழில்முறை வளைதடிபந்தாட்ட வீர்ர் ஆவார். இவர் களத்தில் முழுப்பிற்காப்பாளராக விளங்குபவர். இவர் தன் இழுத்துப்பிடிப்புத் திறமைகளுக்காக உலக அளவில் பெயர்போனவர். இவர் இந்தியத் தேசிய வளைதடிபந்தாட்டக் குழுவின் முதுகெலும்பாவார். 2014 ஆம் ஆண்டில் கிளாசுகோவில் நடைபெற்ற பொதுநலவாய விளையாட்டுப் போட்டிகளில் இந்தியாவின் சார்பாக இவர் கலந்து கொண்டார்.
# மணிகா பத்ரா

**மணிகா பத்ரா** *(Manika Batra)* இந்தியாவின் மேசைப் பந்தாட்ட வீராங்கனை ஆவார். 1995 ஆம் ஆண்டு சூன் மாதம் 15 இல் ஒரு குடும்பத்தின் மூன்றாவது குழந்தையாக பிறந்த இவர் 2016 சூன் மாத நிலவரத்தின்படி இந்தியாவின் உயர் தரநிலை ஆட்டக்காரராகவும் உலக அளவில் உள்ள மேசைப்பந்தாட்டக்காரர்களில் 115 ஆவது இடத்திலும் இருந்தார்
# மணிகா பத்ரா

## இளமைப்பருவம்

தென்மேற்கு தில்லியிலுள்ள நாரயணா விகார் பகுதியில் இவருடைய இளமைப்பருவம் கழிந்தது. நான்கு வயது முதல் இவர் மேசைபந்தாட்ட விளையாட்டை விளையாடத் தொடங்கினார். அக்கா அஞ்சால் மற்றும் அண்ணன் சாகில் இருவரும் மேசைப்பந்தாட்ட விளையாட்டு வீரர்களே ஆவர் . பத்ராவின் தொடக்கக்கால விளையாட்டைக் கண்டு ஆர்வம் கொண்ட அக்கா அஞ்சால் தொடர்ந்து இவருக்கு உறுதுணையாக இருந்தார் . எட்டு வயதுக்கு உட்பட்டோருக்கான மாநிலப் போட்டியில் வெற்றி பெற்ற பிறகு, பத்ரா பயிற்சியாளர் சந்தீப் குப்தாவிடம் பயிற்சி பெறுவது என முடிவெடுத்தார். அவரது ஆலோசனையின் படி ஆன்சு ராச் மாதிரிப் பள்ளியில் .  
2016 தெற்காசியப் போட்டிகளில் பத்ரா மூன்று தங்கப்பதக்கங்களை வென்று புகழ்பெற்றார் . பூசா சகசுராபுத்தேவுடன் இணைந்து பெண்கள் இரட்டையர் பிரிவில் ஒரு தங்கமும், அந்தோனி அமல்ராசுவுடன் இணைந்து கலப்பு இரட்டையர் பிரிவில் ஒரு தங்கமும், பெண்கள் குழுப்போட்டியில் மௌமா தாசு மற்றும் சாமினி குமரேசன் ஆகியோருடன் இனைந்து ஒரு தங்கப்பதக்கமும் வென்றார். ஒற்றையர் போட்டியில் மௌமா தாசிடம் தோற்றதால் நான்காவது தங்கப்பதக்கத்தை இழந்தார் . ஏப்ரல் 2016 இல் நடைபெற்ற தெற்காசியக் குழுவினர் தகுதிப் போட்டியை வென்றதன் மூலம் 2016 கோடைகால ஒலிம்பிக் மகளிர் ஒற்றையர் பிரிவில் விளையாடத் தகுதி பெற்றார் . போலந்து நாட்டைச் சேர்ந்த கட்டார்சைனா-கிரைபவ்சுகாவிடம் எதிர்பாராவிதமாக முதல் சுற்றிலேயே தோற்று தனிநபர் போட்டியிலிருந்து வெளியேறினார் .
# மண்பிரீத் கவுர்

**மண்பிரீத் கவுர்** (*Manpreet Kaur*) அரியானாவின் அம்பாலாவைச் சேர்ந்த இந்தியத் தொழில்முறை ஒலிம்பிக் குண்டு எறியும் போட்டியாளர் ஆவார்.  
சனவரி 10, 2013இல் இவர் தேசிய பாரம் தூக்குதல் போட்டிகளில் பெண்களுக்கான +75&nbsp;கிலோ வகுப்பில் பங்கேற்று தங்கப் பதக்கம் வென்றார்; ஒட்டுமொத்தமாக 189&nbsp;கிலோ எடையைத் தூக்கினார். குண்டு எறிதல் போட்டியிலும் இவரை தேசியச் சாதனை புரிந்துள்ளார்; 17.96மீ தொலைவிற்கு வீசியுள்ளார். இவர் 2016 இரியோ ஒலிம்பிக்கில் பங்கேற்க நடந்த தகுதிச் சுற்றில் இச்சாதனையை நிகழ்த்தி தகுதி பெற்றார். ஆனால் ஆகத்து 12 அன்று நடந்த ஒலிம்பிக் போட்டியில் 17.06 மீ தொலைவிற்கே வீச முடிந்ததால் இறுதிச் சுற்றுக்கு முன்னேறவில்லை.
# கவிதா ரவுத்

**கவிதா ரவுத்** (*Kavita Raut*, பிறப்பு: மே 5, 1985) மகாராட்டிரத்தின் நாசிக்கைச் சேர்ந்த நீள்தொலைவு ஓட்டக்காரர் ஆவார். இவர் 10 கி.மீ. சாலை ஓட்டத்தில் 34:32 நேரத்தில் கடந்து தற்போதைய தேசியச் சாதனைக்கு உரிமையாளராக உள்ளார். 2010 பொதுநலவாய விளையாட்டுக்களில் 10000 மீ போட்டியில் வெண்கலப் பதக்கம் வென்றார்; இதுவே பொதுநலவாய விளையாட்டுக்களில் இந்திய பெண் மெய்வல்லுநர் ஒருவர் தடகளப் போட்டியில் தனிநபர் பதக்கம் வெல்லும் முதல் நிகழ்வாக அமைந்தது. தொடர்ந்து ஆசிய விளையாட்டுப் போட்டிகளில் 10 கி.மீ. தொலைவோட்டத்தில் வெள்ளிப் பதக்கம் வென்றார்.
# 1934 ஹில்மன்'ஸ் ஏர்வேஸ் டி ஹாவிலாண்ட் டிராகன் ரபிடே பொறிவு

**1934 ஹில்மன்'ஸ் ஏர்வேஸ் டி ஹாவிலாண்ட் டிராகன் ரபிடே பொறிவு** (*1934 Hillman's Airways de Havilland Dragon Rapide crash*) எனப்படும் இந்த வானூர்தி விபத்து, 1934-ம் ஆண்டு அக்டோபர் 2-ம் நாளன்று, மோசமான காலநிலை மற்றும் நிலப்பரப்பில் கட்டுப்படுத்த இயலாத (CFIT (விமானி பிழை) காரணமாக, ஐக்கிய இராச்சிய ஆங்கிலக் கால்வாயிலிருந்து 4 மைல் (6 கி.மீ.) தொலைவிலுள்ள 'ஃபோக்ஸ்டோன்' (*Folkestone*) பகுதியில் விபத்துக்குள்ளானது. டி ஹாவிலாண்ட் டிஎச் .89 ஏ டிராகன் ரபிடே (*de Havilland DH.89 Dragon Rapide*) வகையைச் சார்ந்த (பதிவு எண்:G-ACPM) இவ்வானூர்தி விபத்தில், விமானியான ஒருவரும், பயணிகள் 6 பேர்களும் மொத்தமாக 7 பேர்களும் (பயணித்த அனைவரும்) பலியானார்கள்.
# இசுராபனி நந்தா

**சிராபனி நந்தா** (*Srabani Nanda*, *Shrabani Nanda*) ஒடிசாவைச் சேர்ந்த இந்தியப் பெண் விரைவோட்ட மெய்வல்லுநர் ஆவார். இவர் 4x100 மீ தொடரோட்டம், 100 மீ ஓட்டம் மற்றும் 200 மீ ஓட்டம் ஆகிய விரைவோட்டப் போட்டிகளில் சிறப்புக் கவனம் செலுத்துகிறார். இவர் ஒடிசாவின் கந்தமாள் மாவட்டத்தைச் சேர்ந்தவர்.
# இசுராபனி நந்தா

## சாதனைகள்

சிராபனி நந்தா தேசிய அளவிலும் பன்னாட்டளவிலும் பல பதக்கங்களை வென்றுள்ளார்.
# இசுராபனி நந்தா

## சாதனைகள்

### பன்னாட்டுப் போட்டிகள்

- இரியோ ஒலிம்பிக் போட்டிகளில் பங்கேற்கும் தகுதியை முடிவுசெய்ய ஜி கோசனாவ் நினைவுப் போட்டிகள் அல்மாத்தியில் நடத்தப்பட்டன; இதில் பெண்கள் 200 மீ விரைவோட்டப் பகுப்பில் 23.07 பதிவுசெய்து தனது பங்கேற்பை உறுதி செய்தார். தகுதிக்கான நேரம் 23.20 விநாடிகளாக தீர்மானிக்கப்பட்டிருந்தது.
- அசாமில் நடந்த 2016 தெற்காசிய விளையாட்டுப் போட்டிகளில் 200 மீ விரைவோட்டத்தில் தங்கப் பதக்கமும் 100 மீ விரைவோட்டத்தில் வெள்ளிப் பதக்கமும் வென்றார்.
- அக்டோபர் 12, 2010இல் தில்லி சவகர்லால் நேரு விளையாட்டரங்கத்தில் நடந்த பொதுநலவாய விளையாட்டுக்களில் பெண்கள் 4x100 மீ தொடரோட்டத்தில் 45.25 விநாடிகளில் ஓடி வெண்கலப் பதக்கம் வெல்லக் காரணமாகவிருந்தார்.
- புனேயில் நடந்த 2008 பொதுநலவாய இளைஞர் விளையாட்டுக்களில் பெண்கள் 4x100 மீ தொடரோட்டத்தில் தங்கப் பதக்கம் வென்றனர்.
- 2007இல் கொழும்பில் நடந்த தெற்காசிய விளையாட்டுப் போட்டிகளில் 100மீ மற்றும் 200 மீ விரைவோட்டத்தில் வெண்கலப் பதக்கம் வென்றார்.
# இசுராபனி நந்தா

## சாதனைகள்

### தேசியப் போட்டிகள்

- 2010ஆம் ஆண்டு மே 1 முதல் மே 4 வரை சார்க்கண்டின் இராஞ்சியில் நடந்த 15ஆவது தேசிய தடகள மூத்தோர் கூட்டமைப்புக் கோப்பை போட்டிகளில் 100 மீ விரைவோட்டத்திலும் (11.98 வினாடிகள்) 4x100 மீ தொடரோட்டத்திலும் வெள்ளிப் பதக்கங்கள் வென்றார்.
- 2009ஆம் ஆண்டு நவம்பர் 20இல் வாரங்கலில் நடந்த 25வது தேசிய இளையோர் தடகளப் போட்டிகளில் இருபது அகவைக்குக் கீழான பெண்களுக்கான போட்டிகளில் 100 மீ (12.11 வி), 200 மீ (25.04 வி) விரைவோட்டங்களில் தங்கப் பதக்கங்கள் வென்றார்.
# தேவீந்தர் வால்மீகி

**தேவிந்தர் சுனில் வால்மீகி** *(Devindar Sunil Walmiki)* ஓர் இந்திய வளைகோல் பந்தாட்ட வீரராவார். 1992 ஆம் ஆண்டு மே மாதம் 28 இல் இவர் பிறந்தார். ஆடுகளத்தின் மையப்பகுதியில் ஒரு நடுகள வீரராக இவர் நிபுணத்துவம் பெற்று விளையாடி வருகிறார். இரியோ 2016 கோடைக்கால ஒலிம்பிக் போட்டிகளில் விளையாடும் இந்திய ஆக்கி அணியில் இவர் இடம்பெற்றார்.  
தேவிந்தரின் உறவுவழி சகோதரர் யுவராசு வால்மீகியும் இந்தியாவுக்காக விளையாடிய ஒரு வளைகோல் பந்தாட்ட வீரர் என்பது குறிப்பிடத்தக்கது ஆகும்.
# தாசமார்க்கம்

**தாசமார்க்கம்** என்பது சைவ சமய முழுமுதற்கடவுளான சிவபெருமானை அடைவதற்கான சதுர்மார்க்கம் எனும் நான்கு வழிகளுள் ஒன்றாகும். இதனை தொண்டு நெறி என்றும் அழைப்பர்.  
திருமூலர் தன்னுடைய திருமந்திரத்தில் பல்வேறு தொண்டு நெறிகளை குறிப்பிட்டுள்ளார். அவையாவன..
- ஆலயத்தில் திருவிளக்கு ஏற்றுதல்
- மலர்களைக் கொய்து இறைவனுக்கு அர்ப்பணித்தல்
- பசுஞ்சாணத்தால் திருக்கோயிலை மெழுகுதல்
- ஆலயத்திலுள்ள குப்பைக் கூளங்களைக் கூட்டி சுத்தம் செய்தல்
- இறைவனின் முன் நின்று அவனது நாமத்தைச் செப்புதல்
- கோயில் மணிகளை அசைத்து ஓலி எழுப்புதல்
- இறைவனுக்குத் திருமஞ்சனம் செய்விக்கத் தேவையான பொருட்களைக் கொண்டுவருதல்
# பழனி சாக்கடை சித்தர்

**சாக்கடை சித்தர்** என்பவர் பழனி மலையின் அடிவாரமான அய்யம்புள்ளி பகுதியில் வாழ்ந்து மறைந்த சித்தராவார். இப்பெயரைக் கொண்டே பல்வேறு சித்தர்கள் அழைக்கப்பட்டுள்ளார்கள். கரூர் மாவட்டம் குளித்தலை நகரிலும் சாக்கடை சித்தர் என்றொருவர் இருந்துள்ளார்.  
சாக்கடை சித்தரின் இயற்பெயர் தெரியவில்லை. இவர் வடநாட்டிலிருந்து தனது 55 வயதில் பழநிக்கு வந்தார்.  
யாரிடமும் பேசாமல் இருப்பார். இவரை வழிபட்டால் நல்லது நடக்கும் என உள்ளூர் வெளியூர் பக்தர்கள் பலரும் வணங்கினர். உடல் நலக்குறைவு ஏற்பட்டு தனியார் மருத்துவமைனையில் அனுமதிக்கப்பட்டார். இவர் 2016 ஆண்டு மே 27ம் தேதி வெள்ளிக்கிழமையன்று உடல் நலக்குறைவால் இறந்தார்.
# பழனி சாக்கடை சித்தர்

## ஊடகங்களில்

தமிழ் தொலைக்காட்சியான வேந்தர் தொலைக்காட்சியில் மூன்றாவது கண் என்ற தொடரின் 35 வது நிகழ்ச்சியில் இவரைப் பற்றிய செய்திகளுடன் நேரில் சென்று கண்ட நிருபரின் அனுபவங்கள் காட்சிப்படுத்தப்பட்டன.
# நிக்கி பிரதான்

**நிக்கி பிரதான்** *(Nikki Pradhan)* ஓர் இந்திய வளைகோல் பந்தாட்ட வீரராவார். 1993 ஆம் ஆண்டு திசம்பர் மாதம் 8 இல் இவர் பிறந்தார். சார்க்கண்ட் மாநிலத்தில் இருந்து கிடைத்த முதலாவது பெண் வளைகோல் பந்தாட்ட விளையாட்டு வீரர் நிக்கி பிரதான் என்பது குறிப்பிடத்தக்கது ஆகும் . தலைநகரமான ராஞ்சியிலுள்ள கூண்டி மாவட்டம், மூர்து வட்டாரம், கிசால் கிராமத்தைச் சேர்ந்த சோம பிரதான் மற்றும் இயிட்டான் தேவி ஆகியோர் இவரது பெற்றோர்கள் ஆவர். பாரி்யட்டு பெண்கள் வளைகோல் பந்தாட்ட மையத்தில் நிக்கி பிரதான் பயிற்சி பெற்று உருவானார். இரியோ 2016 கோடைக்கால ஒலிம்பிக் விளையாட்டுப் போட்டிகளில் பங்கேற்ற இந்திய மகளிர் அணியில் இவரும் இடம்பெற்றிருந்தார்.
# நிக்கி பிரதான்

## பங்கேற்ற அனைத்துலகப் போட்டிகள்

- 2011 ஆம் ஆண்டு பாங்காக்கில் நடைபெற்ற 17 வயதுக்குட்பட்டோர் ஆசியக் கோப்பைப் போட்டியில் வெள்ளிப் பதக்கம் .
- 2015 ஆம் ஆண்டு நடைபெற்ற 21 வயதுக்குட்பட்டோர் ஆசியக் கோப்பைப் போட்டியில் போட்டியில் வெள்ளிப் பதக்கம். ஆனால் காயம் காரணமாக இவர் ஆட்டத்தில் விளையாடவில்லை.
- 2012 ஆசியக் கோப்பை போட்டியில் இவர் பங்கேற்றார்.
- 2016 இரியோ கோடைக்கால ஒலிம்பிக் விளையாட்டுப் போட்டிகளில் பங்கேற்றார் .
# தேபாசிறீ மசூம்தார்

**தேபாசிறீ மசூம்தார்** *(Debashree Mazumdar)* ஓர் இந்திய ஓட்டப்பந்தய வீராங்கனையாவார். 1991 ஆம் ஆண்டு ஏப்ரல் மாதம் 6 ஆம் நாளில் இவர் பிறந்தார். கொல்கத்தாவைச் சேர்ந்த தடகள வீரரான இவர் 400 மீட்டர் விரைவோட்டத்தில் நிபுணத்துவம் பெற்றவராக உள்ளார்.
கொல்கத்தா நகரின் வருமான வரித்துறையில் தேபாசிறீ மசூம்தார் பணிபுரிகிறார்
# வார்ப்புரு:Marxism

| list1name = ஆக்கங்கள்
| list1title = கோட்பாட்டு ஆக்கங்கள்
| list1style = font-style:italic;
| list1 = <div>
-
- Theses on Feuerbach
- செருமானியக் கருத்தியல்
- பொதுவுடைமை அறிக்கை
-
-
-
- மூலதனம்
- இயற்கையின் இணைமுரணியல்
</div>  
| list2name = Concepts
| list2title = கருத்துருக்கள்
| list2 = <div>  
- இணைமுரண் பொருள்முதலியம்
- வரலாற்றுப் பொருள்முதலியம்
- Impossibilism
- மார்க்சின் வழிமுறை
- அறிவியற் சமூகவுடைமை
- சமூகவுடைமை
- பொதுவுடைமைச் சமூகம்
- பாட்டாளி
- பூர்சுவா
</div>  
| list3name = Economics
| list3title = பொருளாதாரம்
| list3 = <div>
- மூலதனம் (குவிவு)  
- ஆசிய உற்பத்தி முறை
- முதலாளித்துவ உற்பத்தி முறை
- நெருக்கடிக் கொள்கை
- நுகர்பொருள்
- சுரண்டல்
- உற்பத்தி முறை
- பெறுமான விதி
- சமூகவுடைமை உற்பத்தி முறை
- மிகையுற்பத்தி
- மிகைப்பெறுமானம்
- Value-form
- கூலித் தொழிலாளி
</div>  
| list4name = Sociology
| list4title = சமூகவியல்
| list4 = <div>  
- Alienation
- Base and superstructure
- பூர்சுவா
- வர்க்கம்
- வர்க்க உணர்வு
- வர்க்கப் போராட்டம்
- Commodity fetishism
- பண்பாட்டு மேலாதிக்கம்
- சுரண்டல்
- மனித இயல்பு
- கருத்தியல்
- Immiseration
- பாட்டாளி
- தனியார் சொத்து
- உற்பத்தித் தொடர்புகள்
- Reification
- தொழிலாளர் வர்க்கம்
</div>  
| list5name = History
| list5title = வரலாறு
| list5 = <div>
- வரலாற்றுப் பொருள்முதலியம்
- வரலாற்றுத் தீர்மானிப்பு
- அரசின்மையும் மார்க்சியமும்
- தொழிலாளர் சர்வாதிகாரம்
- முதல்நிலை மூலதனக் குவிவு
- பாட்டாளிவர்க்கப் புரட்சி
- Proletarian internationalism
- உலகப் புரட்சி
- நாடுகளற்ற பொதுவுடைமை
</div>  
| list6name = Philosophy
| list6title = மெய்யியல்
| list6 = <div>
- மார்க்சியப் புவியியல்
- மார்க்சியத் திறனாய்வு
- இயற்கை தொடர்பான மார்க்சிய மெய்யியல்
- சோவியத் ஒன்றியத்தில் மெய்யியல்
- இளம் மார்க்சு
</div>  
| list7name = Variants
| list7title = மாற்று வடிவங்கள்
| list7 = <div>
- செவ்வியல்
- டி லியோனியம்
- மரபுசார்
- திறந்த மார்க்சியம்
- டிரொக்சியியம்
- மனிதநேயம்
- மார்க்சியம்–லெனினியம்
- மார்க்சியம்–லெனினியம்–மாவோவியம்
- பெண்ணியம்
- மேல்நாட்டு
- Autonomism
- Analytical
- Libertarian
- புது-மார்க்சியம்
- பின்-மார்க்சியம்
- Instrumental
- Structural
</div>  
| list8name = Movements
| list8title = இயக்கங்கள்
| list8 = <div>
- திரிபுவாத எதிர்ப்பு
- புடாபெஸ்ட் குழு
- பிராங்க்ஃபேர்ட் குழு
- இடதுப் பொதுவுடைமை
- Situationist International
</div>  
| list9name = People
| list9title = நபர்கள்
| list9 = <div>
- கார்ல் மார்க்சு
- பிரெட்ரிக் எங்கெல்சு
:
- கார்ல் கவுட்ஸ்கி
- எடுவார்ட் பேர்ண்ஸ்டீன்
:
- ஜேம்சு கொனோலி
- ஜியோர்கி பிளெக்கானோவ்
:
- ரோசா லக்சம்பர்க்
- விளாதிமிர் லெனின்
:
- லியோன் திரொட்ஸ்கி
- சென் டுக்சியு
:
- சே குவேரா
- மா சே துங்
:
- லூயி அல்தூசர்
- ஜியோர்கி லூக்காச்
:
- Karl Korsch
- அண்டோனியோ கிராம்ஷி
:
- Antonie Pannekoek
:
- Rudolf Hilferding
- Guy Debord
:
- பிரெடி பேர்ள்மன்
- *more...*
</div>  
| belowclass = plainlist
| belowstyle = line-height:1.6em;
| below =
-  
}}<noinclude>  
</noinclude>
# பவர் ரேஞ்சர்ஸ் மெகாஃபோர்ஸ்

**பவர் ரேஞ்சர்ஸ் மெகா போர்ஸ்** (Power Rangers Mega Force) ஒரு பவர் ரேஞ்சர்ஸ் தொடராகும். இரண்டு சூப்பர் சென்டாய் தொடர்களின் அடிப்படையில் உருவாக்கப்பட்ட முதல் பவர் ரேஞ்சர்ஸ் தொடர் இதுவாகும்.
# பவர் ரேஞ்சர்ஸ் மெகாஃபோர்ஸ்

## கதை சுருக்கம்

உயர்கல்வி மாணவரான "திராய்" ஒரு கனவில் பழைய பவர் ரேஞ்சர்களுடன் இணைந்து சண்டையிடுவது போல கனவு காண்கிறார். அதன் பிறகு தீய சக்திகள் வெளிப்பட்டதை உணர்ந்த **ஜோர்டான்னின்** சீடரான **கோசெ** விழித்தெழுந்து புதிய ஐந்து ரேஞ்சர்களை தேர்ந்தெடுக்க தனது உதவி இயந்திரத்திற்கு கட்டளை இடுகிறார். திராய் உட்பட ஐந்து நபர்கள் புதிய ரேஞ்சர்களாக தேர்ந்தெடுக்கப் படுகிறார்கள். புதியதாக தேர்ந்தெடுக்க பட்ட ரேஞ்சர்கள் எவ்வாறு தீய சக்திகளை அழிக்கிறார்கள் என்பதே தொடரின் கதை.
# நோக்கியா லூமியா

**நோக்கியா லூமியா** என்பது நோக்கியா நிறுவனத்தால் மைக்ரோசாப்டின் விண்டோஸ் போன் இயங்குதளம் பதிந்து வெளியிடப்பட்ட திறன்பேசி வரிசையாகும். முதன்முதலில் விண்டோஸ் ஃபோன் 7 பதிந்து வெளியிடப்பட்டது. பின்னர் விண்டோஸ் ஃபோன் 7.5, விண்டோஸ் ஃபோன் 7.8, விண்டோஸ் ஃபோன் 8, விண்டோஸ் ஃபோன் 8.1 மற்றும் விண்டோஸ் 10 நகர்பேசி பதிப்பு பதிந்து வெளியாகின. நோக்கியா மற்றும் மைக்ரோசாப்ட்டின் நகர்பேசி உற்பத்தி தொழில் விற்பனை ஒப்பந்தத்திற்குப் பின் இவை நோக்கியா லுமியா என்பதில் இருந்து மைக்ரோசாப்ட் லுமியா எனப் பெயர்மாற்றம் செய்யப்பட்டன.
# நோக்கியா லூமியா

## நோக்கியாவில் மைக்ரோசாப்ட்

3 செப்டம்பர் 2013 அன்று, மைக்ரோசாப்ட் நோக்கியாவின் கைபேசி சாதன நிறுவனத்தை வாங்குவதாக அறிவித்தது, இந்த ஒப்பந்தம் 25 ஏப்ரல் 2014 அன்று நிறைவடைந்தது. இதன் விளைவாக, லூமியாவின் பராமரிப்பு மைக்ரோசாப்ட் கைபேசிக்கு மாற்றப்பட்டது. மாற்றத்தின் ஒரு பகுதியாக, மைக்ரோசாப்ட் லுமியா சாதனங்களில் நோக்கியா என்ற பெயரை அக்டோபர் 2014 வரை தொடர்ந்து பயன்படுத்தியது, மைக்ரோசாப்ட் ஸ்மார்ட்போன்களின் உற்பத்தியில் நோக்கியா பெயரை அதிகாரப்பூர்வமாக வெளியேற்றத் தொடங்கியது.  
நவம்பர் 2014 இல், மைக்ரோசாப்ட் முதல் மைக்ரோசாப்ட் (நோக்கியா அல்லாத) பிராண்டட் லூமியா சாதனமான லூமியா 535 ஐ அறிவித்தது..மிக சமீபத்திய லூமியா ஸ்மார்ட்போன், லூமியா 650, மைக்ரோசாப்ட் 15 பிப்ரவரி 2016 அன்று அறிவித்தது.  
2015 ஆம் ஆண்டில் விண்டோஸ் 10 அறிமுகப்படுத்தப்பட்ட பின்னர் விற்பனை வெகுவாகக் குறைந்தது, மைக்ரோசாப்ட் மைக்ரோசாப்ட் ஸ்டோரிலிருந்து லூமியா சாதனங்களை 2016 ஆம் ஆண்டின் இறுதியில் நிறுத்தியது. இதன் மூலம் விற்பனை ஒரு மில்லியன் யூனிட்டுகளுக்குக் கீழே குறைந்துவிட்டதாக மதிப்பிடப்பட்டது. 2017 இன் தொடக்கத்தில் மீட்டமைக்கப்பட்டது.  
அக்டோபர் 2017 இல், மைக்ரோசாப்டின் கார்ப்பரேட் துணைத் தலைவர் ஜோ பெல்பியோர், மைக்ரோசாப்ட் இனி புதிய விண்டோஸ் 10 மொபைல் சாதனங்களை விற்கவோ தயாரிக்கவோ முடியாது என்பதை உறுதிப்படுத்தினார். தற்போதுள்ள சாதனங்கள் பிழை திருத்தங்கள் மற்றும் பாதுகாப்பு புதுப்பிப்புகளை மட்டுமே பெறும் என்றும் அறிவித்தார். சமீபத்திய சாதனங்களுக்கு இந்தச் சலுகை டிசம்பர் 2019 இல் முடிவடையும்.
# நோக்கியா லூமியா

## வரலாறு

1998 முதல் 2012 வரை, நோக்கியா உலகின் மொபைல் போன்களின் மிகப்பெரிய விற்பனையாளராக இருந்தது, இதில் சிம்பியன் இயங்குதளத்தில் கட்டப்பட்ட ஆரம்பகால ஸ்மார்ட்போன்கள் அடங்கும். இருப்பினும், சமீபத்திய ஆண்டுகளில், ஆப்பிள் ஐபோன் மற்றும் ஆண்ட்ராய்டு இயங்குதள அடிப்படையிலான தயாரிப்புகள் போன்ற பிற விற்பனையாளர்களிடமிருந்து தொடுதிரை ஸ்மார்ட்போன்களின் பயன்பாடு அதிகரித்து வருவதால் அதன் சந்தை பங்கு குறைந்தது. 2010 ஆம் ஆண்டில், அதன் சந்தைப் பங்கு 28% ஆகக் குறைந்தது, ஏப்ரல் 2012 இல், சாம்சங் எலக்ட்ரானிக்ஸ் (ஆண்ட்ராய்டின் முக்கிய பயனாளர்) இறுதியில் நோக்கியாவை உலகின் மிகப்பெரிய மொபைல் போன் விற்பனையாளராக முந்தியது.  
நோக்கியாவின் தலைமை நிர்வாக அதிகாரி ஸ்டீபன் எலோப், ஆண்ட்ராய்டு சாதனங்களை தயாரிக்கும் யோசனையை மறுத்தார். நிறுவனம் தனது ஆண்ட்ராய்டு தயாரிப்புகளை மற்ற விற்பனையாளர்களிடமிருந்து வேறுபடுத்திப் பார்க்க முடியாது என்று நம்பினார். ஒரு குறிப்பில், எலோப் நிறுவனம் ஒரு "எரியும் மேடையில்" இருப்பதாக விவரித்தார், நோக்கியாவின் ஒட்டுமொத்த போராட்டத்தின் ஒரு பகுதியாக ஐஓஎஸ் மற்றும் ஆண்ட்ராய்க்கு இடையிலான " சுற்றுச்சூழல் அமைப்புகளின் போர்" என்று குற்றம் சாட்டினார், மேலும் நிறுவனம் அதன் செயல்பாட்டில் பெரிய மாற்றங்களைச் செய்யத் தேவை என்று வலியுறுத்தினார்.  
பிப்ரவரி 2011 இல், ஸ்டீபன் எலோப் மற்றும் மைக்ரோசாப்டின் தலைமை நிர்வாக அதிகாரி ஸ்டீவ் பால்மர் கூட்டாக நோக்கியா மற்றும் மைக்ரோசாப்ட் நிறுவனங்களுக்கிடையில் ஒரு பெரிய வணிக கூட்டாட்சியை அறிவித்தனர். இது நோக்கியா விண்டோஸ் தொலைபேசியை எதிர்கால ஸ்மார்ட்போன்களில் அதன் முதன்மை தளமாக ஏற்றுக்கொள்ளும். இது சிம்பியன் மற்றும் மீகோ இரண்டையும் மாற்றும். இந்த ஒப்பந்தத்தில் நோக்கியா சாதனங்களில் தேடுபொறியாக பிங்கை ஒருங்கிணைப்பதும், மைக்ரோசாப்டின் சொந்த வரைபடச் சேவைகளில் நோக்கியா வரைபடங்களை ஒருங்கிணைப்பதும் அடங்கும்.
# நோக்கியா லூமியா

## கைபேசிகளின் பட்டியல்

- நோக்கியா லுமியா 700
- நோக்கியா லுமியா 800
- நோக்கியா லுமியா 900
- நோக்கியா லுமியா 610
- நோக்கியா லுமியா 710
- நோக்கியா லுமியா 810
- நோக்கியா லுமியா 520
- நோக்கியா லுமியா 620
- நோக்கியா லுமியா 720
- நோக்கியா லுமியா 820
- நோக்கியா லுமியா 920
- நோக்கியா லுமியா 1020
- நோக்கியா லுமியா 1520
- நோக்கியா லுமியா 530
- நோக்கியா லுமியா 630
- நோக்கியா லுமியா 730
- நோக்கியா லுமியா 830
- நோக்கியா லுமியா 930
- மைக்ரோசாப்ட் லுமியா 540
- மைக்ரோசாப்ட் லுமியா 640
- மைக்ரோசாப்ட் லுமியா 950 / 950 எக்ஸ்எல் வகைக்குறி
# தன்னூட்ட உயிரி

**தன்னூட்ட உயிரி** (autotroph) அல்லது, **உற்பத்தி செய்யும் உயிரி** என்பது சூழலில் காணப்படும் எளிமையான பொருட்களுடன் சூரிய ஒளி ஆற்றலையும் (ஒளித்தொகுப்பு) கரிமமில் வேதியியல் வினைகளையும் (வேதித்தொகுப்பு) பயன்படுத்தி, சிக்கலான கரிமச் சேர்மங்களை உற்பத்தி செய்யும் உயிரியைக் குறிக்கும். இவ்வாறு உற்பத்தியாகும் சிக்கலான கரிமச் சேர்மங்களுள் கார்போவைதரேட்டுகள், கொழுப்புகள், புரோட்டீன்கள் என்பன அடங்கும். உணவுச் சங்கிலியில், இவ்வாறு உணவைத் தாமே உற்பத்தி செய்யும் உயிரிகளுள் நிலத்தில் வாழும் தாவரங்களும், நீரில் வாழும் அல்காக்களும் அடங்குகின்றன. இதற்கு முரணாகச் சார்பூட்ட உயிரிகள் தன்னூட்ட உயிரிகளை உட்கொண்டு வாழ்கின்றன. தன்னூட்ட உயிரிகள், காபனீரொட்சைடைத் தாழ்த்துவதன் மூலம், உயிர்த்தொகுப்புக்குத் தேவையான கரிமச் சேர்மங்களை உருவாக்குவதுடன், வேதியியல் ஆற்றல் சேமிப்பையும் உருவாக்குகின்றன. பெரும்பாலான தன்னூட்ட உயிரிகள் நீரைத் தாழ்த்திகளாகப் பயன்படுத்துகின்றன. ஆனால், சில தன்னூட்ட உயிரிகள் ஐதரசன் சல்பைடு போன்ற ஐதரசன் சேர்மங்களைப் பயன்படுத்துகின்றன. தன்னூட்ட உயிரிகளுள் ஒரு வகையான *ஒளியியைபிகள்* (Phototrophs) சூரிய ஒளியில் இருக்கும் மின்காந்த ஆற்றலை தாழ்த்திய கரிம வடிவில் வேதியியல் ஆற்றலாக மாற்றுகின்றன.  
தன்னூட்ட உயிரிகள், ஒளித்தன்னூட்ட உயிரிகளாகவோ வேதித்தன்னூட்ட உயிரிகளாகவோ இருக்கலாம். ஒளியியைபிகள், சூரிய ஒளியை ஆற்றல் மூலமாகப் பயன்படுத்துகின்ற அதேவேளை, வேதியூட்ட உயிரிகள் மின்னணு வழங்கிகளை ஆற்றல் மூலங்களாகப் பயன்படுத்துகின்றன. தன்னூட்ட உயிரிகளைப் பொறுத்தவரை, இந்த மின்னணு வழங்கிகள் கரிமமில் வேதி மூலங்களில் இருந்து வருகின்றன.